**Насоки за медиите, акредитирани да отразят посещението на папа Франциск в България**

1. **Получаване на баджовете:**

Раздаването на специалната акредитация за медиите за апостолическото пътуване на папа Франциск у нас ще бъде направено на 2 май 2019 г., в часовите диапазони указани по-долу (само и единствено в посочените интервали от време). Ще се раздават поименни индивидуални баджове, без възможност да бъдат ползвани от други лица, различни от титулярите.

* **За постоянно акредитираните към Министерския съвет (МС) и Президентството** – специалните баджове за посещението се взимат от сградата на МС (централен вход), лично или чрез представител на съответната медия (срещу документ за самоличност и подпис) на 2 май от 13:30 до 15:30;
* **За постоянно акредитираните към Министерството на външните работи (МВнР)** – специалните баджове за посещението се взимат от сградата на МВнР (Приемната), лично или чрез представител на медията (срещу документ за самоличност и подпис) на 2 май от 9 до 12 ч.
* **За международните журналисти**, получили акредитация за посещението чрез специалната акредитационна процедура проведена в период 15 – 25 март – тези журналисти трябва да са получили по имейл потвърждение за акредитация. Ако имат такъв имейл, те ще могат да получат своя бадж от сградата на Министерския съвет (централен вход), лично или чрез представител на медията (срещу документ за самоличност и подпис) на 2 май от 13:30 до 15:30;
* **Акредитираните регионални медии** ще могат да получат баджовете си в сградата на Община Раковски на 2 май от 9 до 12 ч.

Баджовете ще се раздават единствено и само в този ден и само в определените интервали от време. Няма да се правят изключения. При изгубен бадж, няма да се издава нов и отпада възможността за достъп до събитията.

Акредитираните към МС, МВнР и Президентството журналисти, с бадж за посещението на Папата, ще имат достъп до всички събития в София и Раковски.

Акредитираните регионални медии ще имат достъп само до събитията в Раковски.

Чуждестранните медии ще имат достъп до събитията, за които предварително подадоха информация.

1. **Организация на достъпа:**

Достъпът на акредитираните медии става срещу специалната акредитация за посещението на папа Франциск у нас /бадж/ и документ за самоличност, които се проверяват на указаните пропускателни пунктове (виж в програмата по-долу).

Основният медиен център ще се помещава в Националния дворец на културата (НДК), с вход B2 за достъп за медиите. Ще има два помощни медийни центрове – на пл. Александър I Батенберг в София и в ОУ „Христо Смирненски“ в гр. Раковски. Достъпът до медийните центрове на Батенберг и в Раковски ще се осъществява чрез указаните пропускателни пунктове (виж програмата по-долу).

Техническите спецификации на центровете ще намерите в т.3 от този документ.

За отразяване на събитията от програмата на посещението на папа Франциск у нас журналистите, фотографите и видео операторите трябва да се явят на определените за това пропускателни пунктове, 2 часа преди старта на събитието (виж програмата по-долу).

На локациите за всяко от събитията в програмата на папа Франциск ще има точно определени зони за пишещи и снимащи репортери (виж програмата по-долу). Представителите на медиите трябва да се съобразят с това разграничение за доброто протичане на работния процес.

Видеозаснемането в зоните за снимащи ( в зоните за сигурност) се извършва само с репортажни камери /ENG/ . Няма възможност за използване на ПТС. Възможно е използването на мобилна комуникация /DMNG/ на собствен риск.

На всяко от събитията в програмата ще се допуска по един екип от медия. Изключения няма да се правят, затова, моля, добре да планирате екипите си/ редуването на екипите си.

Съобразно изискванията на службите за сигурност, в зоните за сигурност на събитията от програмата на папа Франциск в София и Раковски ще бъдат допускани само и единствено SNG/ ПТС автомобили на домакин - разпространителя на картина и звук.

Медии, желаещи да организират изнесени студиа, ще могат да направят това *извън* зоните за сигурност, на посочените за това места (виж програмата по-долу).

Протоколни видео и фото кадри от специалните срещи на Негово Светейшество папа Франциск с Президента, Премиера и Патриарха на Българската православна църква, ще бъдат публикувани чрез FTP-сървър, който ще бъде свободно достъпен чрез сайта [www.popeinbulgaria.gov.bg](http://www.popeinbulgaria.gov.bg)

Поради ограниченията в пространството и мерките за сигурност, за събитията от програмата на папа Франциск, при които ще има пулове от акредитирани снимащи журналисти, ще могат да влизат само фото и видео оператори. Пишещите журналисти/ репортери ще трябва да останат на определените за тях позиции.

За насочване на медиите към зоните за пишещи и снимащи ще има „сборни пунктове“ / пропускателни пунктове/ за всяко събитие. При тях ще се извършва предварителното събиране на журналисти, фото и видео оператори, два часа предварително, за да достигнат до определените за тях зони.

|  |  |  |  |  |
| --- | --- | --- | --- | --- |
| **АПОСТОЛИЧЕСКО ПЪТУВАНЕ НА НЕГОВО СВЕТЕЙШЕСТВО ПАПА ФРАНЦИСК В БЪЛГАРИЯ** | | | | |
| **неделя 05/05/2019 РИМ - СОФИЯ** | | | | |
| **ЧАС** | **СЪБИТИЕ** | **СЦЕНАРИЙ** | **ДОСТЪП И МЕДИЙНА ОРГАНИЗАЦИЯ** | **ИЗНЕСЕНИ СТУДИА И МЕДИЙНИ АВТОМОБИЛИ** |
| 10:00 | Правителствен терминал,  Летище София  ОФИЦИАЛНО ПОСРЕЩАНЕ | Самолетът спира в зоната на Правителствения ВИП-Терминал на Летище София.  Светият Отец е посрещнат от Министър-Председателя.  Деца в народни носии подаряват цветя на Светия Отец. Не са предвидени обръщения.  Министър-Председателят и Светия Отец се отправят към ВИП-залата, за среща на четири очи. | Ще се допуска само по един екип от медия (оператор/ фотограф, репортер и техническо лице, ако има)  **Сборен пункт за медиите за проверка и достъп:**   * Правителствения терминал на летище София * **7:30 - 8:00 часа** | На Правителствения терминал ще има възможност да бъдат допуснати SNG/ ПТС автомобили.  Тези SNG/ ПТС и екипите им ще могат да пребивават само и единствено в определената за целта зона ИЗВЪН сградата на Правителствения терминал.  В Правителствения терминал ще бъдат допуснати само акредитираните журналисти.  Пренос на сигнал от снимащ до SNG може да се осъществява чрез *микровълнови* линкове.  Други автомобили няма да бъдат допускани в зоната за сигурност. |
| 10:10 | СРЕЩА С МИНИСТЪР-ПРЕДСЕДАТЕЛЯ | На Правителствената ВИП зала на летище София се състои официална среща между министър-председателя и Светия Отец. | До залата за срещата ще бъдат допуснати официалните фотографи и оператори, и хоуст-бродкастърът |  |
| 10:40 | Пристигане в Президентството -  ОФИЦИАЛНА ЦЕРЕМОНИЯ ПО ПОСРЕЩАНЕТО | Светият Отец е посрещнат от Президента на Републиката на площада  пред входа на Президентството.  Провеждане:  • Отдаване на почит към знамената  • Химни  • Почетна гвардия  • Представяне на делегациите | Ще се допуска само по един екип на медия (оператор/фотограф, репортер, техническо лице, ако има)  **Сборен пункт за медиите за проверка и достъп:**   * На ъгъла на ул. Княз Александър I и Съборна * **8:00 часа** | Няма да се допускат SNG/ ПТС автомобили; Само мобилни комуникации /DMNG/. |
| 11:00 | СРЕЩА ПРИ  ПРЕЗИДЕНТА НА  РЕПУБЛИКАТА | Провеждане:  • Среща на четири очи  • Представяне на семейството  • Размяна на дарове | - Официална снимка на президента Румен Радев и папа Франциск в Гербовата зала на „Дондуков“ 2 – открита е за акредитирани оператори и фоторепортери до изчерпване на капацитета на Гербова зала;  - Лична среща на държавния глава Румен Радев и папа Франциск – предоставя се достъп за протоколни снимки само на официалните медийни партньори на визитата в България – хоуст-бродкастър и от страна на Ватикана, както и на 1 личен оператор и 1 фотограф от всяка страна. |  |
| 11:30 | СРЕЩА С ДИПЛОМАТИЧЕСКИЯ КОРПУС, ГРАЖДАНСКОТО ОБЩЕСТВО И ДЪРЖАВНИТЕ ВЛАСТИ  Пл. „Атанас Буров“ | • Реч на Президента  • Реч на Светия Отец | Ще се допуска само по един екип на медия (оператор/ фотограф, репортер и техническо лице, ако има)  Ще има определени места за снимащи и пишещи журналисти  **Сборен пункт за медиите за проверка и достъп:**   * На ъгъла на ул. Княз Александър I и Съборна * **8:00 часа** | Няма да се допускат SNG/ ПТС автомобили; Само мобилни комуникации /DMNG/. |
| 12:00 | ПОСЕЩЕНИЕ ПРИ Н.СВ. ПАТРИАРХА И СВЕТИЯ СИНОД  Синодална палата | • Приветствие на Н.Св. Патриарха  • Приветствие на Светия Отец  • Размяна на дарове  • Представяне на Делегациите  Отправяне към Патриаршеската Катедрала „Св. Александър Невски". | В залата на Светия Синод - официалните фотографи/ оператори, хоуст-бродкастърът. | Ще има възможност да бъдат допуснати SNG/ ПТС автомобили *–* в зоната на ул. 15 ноември / югоизточен ъгъл на дъгата на пл. Ал. Невски/  Други автомобили няма да бъдат допускани в зоната за сигурност. |
| 12:50 | ТИХА МОЛИТВА ПРЕД  ПРЕСТОЛА НА СВ. СВ.  КИРИЛ И МЕТОДИЙ | В катедралата „Св. Александър Невски" Папа Франциск се отправя към иконостаса пред олтара, посветен на светите братя Кирил и Методий. Светият Отец прекарва известно време в мълчалива молитва, докато Папската свита остава права зад Него. | Само официални фотографи/ оператори/ хоуст-бродкастърт. |
| 13:00 | REGINA COELI  Пл. „Александър Невски“ | Молитва | Ще се допуска само по един екип на медия (оператор/ фотограф, репортер и техническо лице, ако има)  Ще има определени места за снимащи и пишещи журналисти  **Сборен пункт за медиите за проверка и достъп:**   * На ул. Париж и Московска и ул. Оборище (между ул. Раковски и Париж) * **11:00 часа** |
| 16:20 | Пристигане на площад Батенберг.  Обиколка с папамобила. |  |  |  |
|  | Пристигане на Папата в Сакристията |  |  |  |
| 16:45 | СВЕТА ЛИТУРГИЯ | ПЛОЩАД „КНЯЗ АЛЕКСАНДЪР I Батенберг"; СВЕТА ЛИТУРГИЯ;  Сцената ще е с гръб към Президентството и с лице към Софийския университет. | Ще се допуска само по един екип на медия (оператор/ фотограф, репортер и техническо лице, ако има)  Ще има определени места за снимащи и пишещи журналисти  **Сборен пункт за медиите за проверка и достъп:**   * Ул. Московска и Бенковски * **14:45 – 15:15 часа** | Възможност за студиа на тв медиите и стенд-ъп позиции: пред Народния театър  Възможни места за паркиране на SNG/ПТС на медии със студиа: на ул. Славянска или ул. Иван Вазов, подход откъм ул. Раковски. |
| **понеделник 06/05/2019 СОФИЯ – РАКОВСКИ-СОФИЯ** | | | | |
|  | ПОСЕЩЕНИЕ НА ЦЕНТЪР  ЗА НАСТАНЯВАНЕ -  ВРАЖДЕБНА | Среща с деца и семейства; както и със служителите на центъра | Само официални фотографи/ оператори | Закрито за медиите. Ще бъдат предоставени кадри чрез FTP сървъра (чрез сайта [www.popeinbulgaria.gov.bg](http://www.popeinbulgaria.gov.bg)) |
| 11:15 | СВЕТА ЛИТУРГИЯ С ПЪРВО ПРИЧАСТИЕ  гр. Раковски | ЦЪРКВА „ПРЕСВЕТО СЪРЦЕ ИСУСОВО" (РАКОВСКИ); СВЕТА ЛИТУРГИЯ С ПЪРВО ПРИЧАСТИЕ; Проповед; Език: ITА | Ще се допуска само по един екип на медия (оператор/ фотограф, репортер и техническо лице, ако има)  Ще има определени места за снимащи и пишещи журналисти  **Сборен пункт за медиите за проверка и достъп:**   * Ул. Московска и Мусала * **9:00 часа** | Ще има възможност да бъдат допуснати SNG/ ПТС автомобили*;*  Маршрутите и местата за тези автомобили ще се указват на място в деня на събитието. |
| 15:30 | СРЕЩА С КАТОЛИЧЕСКАТА  ОБЩНОСТ  Реч | ЦЪРКВА „СВЕТИ АРХАНГЕЛ МИХАИЛ“, РАКОВСКИ | Ще се допускат акредитирани журналисти на пулове.  **Сборен пункт за медиите за проверка и достъп:**   * Ул. Петър Богдан * **13:30 часа** |  |
| 18:15 | СЪБИТИЕ ЗА МИР С  ПРЕДСТАВИТЕЛИ НА РАЗЛИЧНИ  ВЕРОИЗПОВЕДАНИЯ В БЪЛГАРИЯ  ПЛОЩАД „НЕЗАВИСИМОСТ" | ПОСЛАНИЯ ЗА МИР С  ПРЕДСТАВИТЕЛИТЕ НА РАЗЛИЧНИТЕ ВЕРОИЗПОВЕДАНИЯ В БЪЛГАРИЯ; ;  Молитва; Език: ITА | Ще се допуска само по един екип на медия (оператор/ фотограф, репортер и техническо лице, ако има)  Ще има определени места за снимащи и пишещи журналисти  **Сборен пункт за медиите за проверка и достъп:**   * Арка между м-вата на труда и социалната политик и на образованието; * **16:15-16:45 часа** | Възможност за студиа на тв медиите/ стенд-ъп позиции пред Музея на София, в градинката.  За SNG/ПТС - паркингът между сградите Министерството на труда и социалната политика и Музея на София |
| **вторник 07/05/2019** | | | | |
|  | ЦЕРЕМОНИЯ ПО ИЗПРАЩАНЕ |  | Официални фотографи/оператори; хоуст-бродкастър. | Закрито за медиите |

1. **Технически параметрите на пресцентровете:**

За улеснение работата на акредитираните журналисти са изградени 3 пресцентъра.

Основният пресцентър се намира в Националния дворец на културата (НДК). Той започва работа на 4.05.2019 и приключва на 7.05.2019г.

Работното време е както следва:

На 4.05.2019 от 12,00 до 22,00

На 5.05 и 6.05,2019 от 8,00 до 22,00

На 7.05.2019 от 8,00 до 12,00

До пресцентъра се намира клуб-кафе „Перото“, заведението предлага студен бюфет и напитки.

**Всички медии, които желаят да използват собствени комуникационни средства за самостоятелно отразяване на събитията, могат да позиционират SNG/ПТС (други видове автомобили на медиите няма да се допускат) на паркинга на Националния дворец на културата (НДК), при вх. А6 на сградата (страната откъм хотел Хилтън).**

Временен помощен пресцентър „Батенберг“ е разположен на пл. Александър I Батенберг, в специално изградена шатра на площада. Той започва работа на 4.05.2019от 12,00 и приключва на 5.05.2019 в 19,00 часа.

На 4.05.2019 от 12,00 до 22,00

На 5.05.2019 от 8,00 до 22,00

Предвидени са вендинг машини за храна и напитки.

Временен помощен пресцентър „Раковски“. Намира се в сградата на ОУ“Христо Смирненски“ в непосредствена близост до църквата „Пресвето сърце Исусово“. Той работи на 6.05.2019 от 8,00 до 18,00 часа. Осигурена възможност за храна и напитки.

Във всички пресцентрове е предвидена възможност за получаване на чистия видео сигнал с вградените звукови канали. Използва се конектор тип BNC. Формат HD-SDI.

Във всички пресцентрове има осигурен видео мониторинг на събитията , както и синхронен превод. Преводът ще се получава чрез приемници и слушалки . На място ще бъдат посочени каналите за съответните езици. Ще има превод на български, английски и италиански езици.

Във всички пресцентрове има осигурен високоскоростен симетричен свободен Wi-Fi и LAN.

1. **Технически данни за медийно отразяване**

Видео сигнал

БНТ ще осигури телевизионен сигнал чрез ПТС от всички събития във видео формати HD-SDI с вградени четири канала звук, а именно:

1.Оригинал

2.Български

3.Английски

4.Италиански

Живото излъчване ще бъде осъществено чрез международен сигнал, разпространен от сателит Eutelsat 7Е. Сателитните данни /Synopsis/ за 5-ти и 6-ти май ще бъдат обявени 2-3 дни преди събитието. Всички медии могат да използват сигнала свободно. Останалите параметри ще бъдат дадени на по-късен етап. Собствени комуникационни средства /SNG и 4G/ могат да се използват само на определени места.

**Не се допуска заснемането с дрон!**

Звукови сигнали

На специално предвидените места за видеозаснемане ще бъдат осигурени аналогови звукови разделители за оригиналния звук.

Сигналът е с високо ниво 1,5V с конектор XLR-3M .

ПТС и SNG станции.

**Основните събития от програмата се заснемат с ПТС само от БНТ.**

Всички медии, които искат да използват ПТС и сателитни станции за изнесени студиа, ще имат възможност, съобразно програмата и указаният по-горе.

Използване на репортажни камери и мобилни комуникационни комплекти / 4G/. DMNG

Репортажните технически средства, носени на ръка от акредитираните екипи, ще се инсталират на определените места след пропускането на медиите в определените зони. Следва да се предвиди автономно захранване. Използването на радио микрофони е недопустимо.

Запис с диктофон.

На подходящо място в пресцентровете ще бъде осигурена тон колона с оригинален звук от събитията.